**TRUMPA KAZLŲ RŪDOS SAVIVALDYBĖS POKYČIO PROJEKTO ANOTACIJA**

**Pavadinimas** – Kazlų Rūdos savivaldybės pokyčio projekto tema „Reguliarus bendradarbiavimas stiprinant refleksijos įgūdžius – sėkmingo mokymo(si) prielaida“.

**Kokią problemą sprendė pokyčio projektas?**

Nepakankamas švietimo įstaigų bendradarbiavimas siekiant geresnių mokinių ugdymo(si) rezultatų: iki projekto vyravo veikiaukonkurencija nei bendradarbiavimas: savivaldybės mokyklose nebuvosutarto mokinių asmeninių kompetencijų ugdymo krypčių perimamumo ir tęstinumo (nuo ikimokyklinio ugdymo iki bendrojo ugdymo trečiospakopos).

**Pokyčio projekto vizija**– reguliarus švietimo įstaigų bendradarbiavimas yra kiekvienos jų kultūros dalis, lemianti ugdytinių sėkmę ir asmeninę pažangą.

**Kokių imtasi sprendimų ir veiksmų  jos siekiant savivaldybės, mokyklos, mokytojo veiklos lygmenimis?**

*Savivaldybės lygmeniu:*

* suburta Savivaldybės kūrybinė komanda (toliau tekste – KK), kurios veikloje pakviesti dalyvauti visų mokyklų atstovai;
* Savivaldybės KK bendradarbiaujant su mokyklų KKparengtas ir Savivaldybės švietimo įstaigų vadovų pasitarime pristatytas savivaldybės pokyčio projekto veiklos planas (*2018-08-29Nr.ŠP-4);*
* Savivaldybės KK bendradarbiaujant su mokyklų KKparengtosir Savivaldybės švietimo įstaigų vadovų pasitarime pristatytos Rekomendacijos Kazlų Rūdos savivaldybės švietimo įstaigų vaikų/mokinių kompetencijų vertinimo aplankui rengti (*2018-08-29 Nr. ŠP-4);*
* pradėti organizuoti bendri seminarai/ mokymai (keliųmokyklų bendruomenės nariams) kvalifikacijos tobulinimui.

*Mokyklos lygmeniu:*

* sukurtos KK švietimo įstaigose (patvirtinta direktoriaus įsakymu);
* organizuojami komandų susitikimai ne mažiau 1 kartą per mėnesį;
* Vaiko/Mokinio kompetencijų vertinimo aplanko rengimo tvarkos aprašas (projekte dalyvavę mokyklos, 1 – numatyta veiklos plane 2019–2020 m. m. rugsėjo mėn.);
* Kaupiamas, aptariamas refleksijos metodų bankas (popierinis, elektroninis variantas), kuriuo gali naudotis kiekvienas mokyklos mokytojas.

*Mokytojo lygmeniu:*

* daug diskusijų – bendradarbiavimo ir dalijimosi patirtimi mokymų, renginių, Metodinių grupių susitikimų metu, Mokytojų tarybos posėdžiuose;
* organizuojamitrišaliai(mokinys+mokytojas+tėvai)ir dvišaliai (mokytojai+tėvai/mokytojas+mokinys) susitikimai/pokalbiai ne mažiau kaip 1 kartą per mokslo metus;
* kaupiamas Vaikų/mokinių kompetencijų vertinimo aplankas, kurio pagrindu aptariama vaiko/mokinio daroma pažanga dvišalių (mokytojai, tėvai) arba trišalių (mokytojas, mokinys, tėvai) pokalbių metu.

**Kokie pokyčiai įvyko savivaldybės švietimo sistemos, mokyklos lygmenimis?Kas pasikeitė savivaldybės švietimo specialistų, mokyklų vadovų vadybinėje veikloje?**

* Savivaldybės mokyklose panašiai suvokiamos sąvokos bendradarbiavimas, refleksija, grįžtamasis ryšys, asmeninė kompetencija, asmeninė pažanga, dvišaliai/trišaliai pokalbiai ir jų svarba mokinių ugdymo(si) sėkmei;
* pradėta jungtiidėjas bendriems renginiams savivaldybėje;
* savivaldybės švietimo įstaigos vienijasidėl kvalifikacijai skirtų mokymų/seminarų;
* sukurtanaujagrupė Facebook paskyroje – informacijos, idėjų, sėkmės istorijų sklaidai;
* reflektuojama (mokyklos bendruomenės nariai)įgyvendinus suplanuotus darbus, planuojant kitus, aptariamas poveikis mokinių asmeninei pažangai;
* suaktyvėjo dalies Metodinių būrelių veikla savivaldybėje;
* savivaldybės administracijos Švietimo skyriaus darbuotojai – konsultuojantys lyderiai, besirūpinantys mokytojų profesiniu augimu(atviras bendravimas, betarpiškas bendradarbiavimas).

**Kas pasikeitė mokytojų profesinėje praktikoje? Kas keičiasi ugdymo procese, siekiant mokinių pažangos?**

* Tapo atviresni dalindamiesi ir priimdami gerąją darbo patirtį(Metodinių grupių susitikimų, renginių, seminarųmetu);
* kryptingas mokinių/vaikų asmens kompetencijų ugdymas, vadovaujantis vieningais susitarimais, vyksta visose ugdymo įstaigose;
* mokytojai pradėjo naudotiVaiko/mokinio kompetencijų vertinimo aplankus (aprašus, Individualios vaiko pažangos dienoraštį) padedančius ir skatinančius mokinius, mokytojus, tėvusanalizuoti, įsivertinti, planuoti, veikti, dalijantis atsakomybę už pasiektus rezultatus;
* stiprėja mokinių mokymosi atsakomybė.

**Kaip išaugo savivaldybės švietimo bendruomenės profesinis kapitalas?**

*Žmogiškasis:*

* atsirado supratimas – pokytis reikalingas;
* sąvokas žino visi (pokytis, lyderystė, bendradarbiavimas, refleksija, dvišaliai/trišaliai pokalbiai, vaiko/mokinio kompetencijų vertinimo aplankas);
* auga gebėjimas sėkmingai pasirinkti ir taikyti refleksijos būdusvaiko/mokinio pažangai didinti;
* didėja kompetencija organizuojant dvišalius/trišalius pokalbius.

*Socialinis:*

* sukurta darni KK savivaldybėje ir kiekvienoje švietimo įstaigoje;
* tapo atviresni: analizuoja, planuoja, susitaria, veikia;
* pasireiškia savanoriškos iniciatyvos bendradarbiauti, dalintis gerąja patirtimi (Ikimokyklinio ugdymo metodinio būrelio posėdyje pasidalinta trišalių pokalbių organizavimo patirtimi; Pradinio ugdymo būrelio mokytojų inicijuoti bendri visų savivaldybės mokyklų pradinių klasių mokytojų seminarai; gimnazistų organizuota netradicinė pamoka pradinių klasių mokiniams, gerosios patirties sklaida Facebook grupėje);
* daugiau bendradarbiaujama neformaliai;
* gerėja mokytojų santykiai su mokiniais.

*Sprendimų priėmimo:*

* kiekvienoje mokykloje susitarta dėl mokyklos vertybių;
* nuolatinis bendravimas, refleksija skatina pasitikėjimą savimi, vidinių galių augimą,dalijimąsi patirtimi su kolegomis.

**Kaip bus užtikrintas pokyčio projekto tvarumas?**

* Savivaldybėje sukurta darbo grupė projekto „Lyderių laikas 3“ inicijuotų veiklų tęstinumui užtikrinti;
* savivaldybės pokyčio projekto veiklos – kryptingas mokinių asmeninės kompetencijos ugdymas, tikslingas refleksijos būdų naudojimas, Vaikų/mokinių kompetencijų vertinimo aplanko kaupimas, dvišalių/trišalių pokalbių organizavimas– aptariamos mokyklų bendruomenėse, įtrauktos į švietimo įstaigų strateginius, veiklos, ugdymo planus, mokyklų vadovų metinės veiklos užduotis;
* Metodinių grupių ir būrelių veikla, pagrįsta bendradarbiavimu ir refleksija, dėl to ji tampa tikslingesnė, kryptingesnė, prasmingesnė;
* organizuojama savivaldybės mokytojų konferencija, skirta projekto „Lyderių laikas 3“ inicijuotų veiklų įgyvendinimo patirties pasidalijimui.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ATASKAITOS D DALIS – POKYČIO PROJEKTO VERTINIMAS**

**Kokie pokyčio projekto rezultatai pasiekti:koks pokytis įvyko savivaldybės švietimo sistemos ir mokyklų veiklos mastu? (pateikiami pokyčio projekto įgyvendinimo įrodymai, remiantis proceso, rezultato ir poveikio rodikliais).**

|  |
| --- |
| **Tikslas – siekti kiekvieno mokinio/ mokytojo mokymo(si) sėkmės reguliariai bendradarbiaujant ir taikant asmeninę ir kolektyvinę refleksiją.** |
| Eil. Nr. | Pagrindinės veiklos | Siekiami rezultatai (kokybinė išraiška) | Sėkmės rodikliai (kiekybinė išraiška) |
| 1 |  | **Mokytojo lygmuo** | Stebima asmeninė ūgtis ir ugdymo kaita. |
| 1.1. | Švietimo situacijos analizė Kazlų Rūdos savivaldybės švietimo įstaigose. | Analizuojami bei gretinami tyrėjų pateikti duomenys (atspindintys socialinį, kultūrinį, ekonominį kontekstą) su mokyklos veiklos įsivertinimo rezultatais padėjo geriau suprasti savo stiprybes ir silpnybes, išsiaiškinti pagrindines vertybes, lūkesčius, apmąstyti perspektyvas, reikalingas geresnei mokymo(si) kokybei pasiekti.  | Profesinio kapitalo tyrimo rezultatai aptarti ir išanalizuoti visose tyrime dalyvavusiose švietimo įstaigose (10).*Išvados:* reguliarus bendradarbiavimas – geresni rezultatai, kiekvieno sėkmė.Suformuluota savivaldybės pokyčio projekto tema, vizija.Vienoje mokykloje vykdyta pilotinės grupės ugdytinių tėvų (globėjų, rūpintojų) apklausa „Bendradarbiavimas vardan vaiko asmeninės pažangos“. *Išvados:* išsakyti tėvų lūkesčiai dėl trišalių pokalbių būtinybės ir svarbos vaiko ugdymo(si) pažangai. |
| 1.2. | Seminarai, mokymai (Pokytis. Refleksija. Refleksijos metodai. Pokalbis) pedagogams. | Dalyvavimas mokymuose skatina domėtis, ieškoti, pasitikslinti, rasti ir dalintis galimomis prielaidomis idėjoms įgyvendinti, atpažinti baimes, identifikuoti (pasitvirtinti), įvardinti sritis tobulinimui.Padedasuprasti – savo kaip aktyviai besimokančiojo veiklos refleksijos vaidmenį, skatina asmeninės atsakomybės už mokymosi rezultatus prisiėmimą, savęs pažinimą ir savo vidinių galių suvokimą – augina požiūrį į palankų savęs vertinimą. Tai įgalina kryptingai ir tikslingai tobulinti savo veiklą bei formuojasi teigiamas požiūris į mokymąsi.Rinkti ir praktiškai taikomi susitarti refleksijos metodai:* pamokose,
* klasės valandėlėse,
* renginių (nepamokinių renginių) metu.

Renkamas refleksijos būdų pavyzdžių bankas, pasidalijimas patirtimi pateikia įrodymus apie mokytojų refleksijos įgūdžių augimą bei mokinių/ vaikų daromą pažangą, asmens ūgtį bei leidžia atpažinti ir stebėti, kur vaikui/mokiniui reikalinga pagalba.Siekiant kolegialaus bendravimo, tobulinant bendradarbiavimo galimybes, įstaigos bendruomenė įsitraukia į kolektyvinę refleksiją. | 90 procentų savivaldybės švietimo įstaigų (dalyvaujančių projekte) organizavo nemažiau kaip 1 seminarą, mokymus savivaldybės švietimo bendruomenei per mokslo metus.Ne mažiau kaip 50 procentų savivaldybės pedagogų dalyvavo seminaruose, mokymuose per mokslo metus.Savo pamokose/veiklose naudotas įgytas žinias ne mažiau kaip 2 kartus per mokslo metus aptarė mokyklos KK ar metodinių grupių susitikimuose. Vienos įstaigos 7 pedagogai išbandė „Pamokos studijos“ metodą ir pristatė savivaldybės pedagogų konferencijoje.Kiekvienoje pokyčio projekte dalyvaujančioje švietimo įstaigoje ne tik pilotinei mokinių grupei (klasei) pasiūlyti ir taikomi pamokose, klasių valandėlėse, renginiuose refleksijos būdai kaupiami mokyklos „Refleksijų banke“. Mokytojai, pasirinktus refleksijos būdus taiko pamokose, klasės vadovas – klasės valandėlių metu, renginio organizatoriai – po įvykusių renginių.Didžioji dalis pokyčio projekte dalyvavusių mokytojų teigiamai pasisako, pozityviai vertina ir rekomenduoja taikytus refleksijos būdus, ieško mokymų pastiprinti refleksijos suvokimo svarbą besimokančiojo ūgčiai. Švietimo įstaigose mokytojų Metodinės grupės susitinka ne mažiau kartą per tris mėnesius.Mokyklos mokytojų kolegija/ Mokytojų taryba susirenka kartą per mėnesį.Mokyklos taryba kartą per metus.Vienoje mokykloje įsteigtas mokinių tėvų klubas. Diskusijose (įkurtas Tėvų puslapis Facebook paskyroje) aktyviai dalyvauja 80 procentų mokyklos mokinių tėvų. Susitikimai organizuojami du kartus per mokslo metus (reikalui esant – dažniau). |
| 1.3. | Priimami susitarimai. | Sudaryta projekto LL3 mokyklos KK patvirtinta mokyklos direktoriaus įsakymu susitarė dėl susitikimų tikslingumo, dažnumo. Savivaldybės KK susitarė dėl Vaikų/mokinių kompetencijų vertinimo aplanko (toliau – Aplankas), kurio pagrindu organizuojami refleksiniai pokalbiai, mokiniai mokomi įsivertinti savo veiklą, planuoti.Dalyvauta mokymuose dėl trišalių pokalbių struktūros, dalinamasi patirtimi.Organizuojant iš anksto susitartos struktūros pokalbius bei panaudojant Aplanką sudaromos sąlygos mokinių refleksijai ir suinteresuotųjų šalių (mokytojų, mokinių, tėvų) įsitraukimui siekiant mokinių mokymosi pažangos.2018–2019 m.m. pradėti organizuoti ikimokyklinio ir priešmokyklinio ugdymo grupių mokytojų pokalbiai su ugdytiniais ir jų tėvais. | Švietimo įstaigose savanoriškai veikia KK.KK susitikimai organizuojami nemažiau 1 kartą per mėnesį: veiklos atsispindi visų mokyklų veiklos planuose (pagal bendrą savivaldybės planą).9 švietimo įstaigose (1 – pradedamas 2019–2020 m.m. rugsėjo mėn.) parengtas Aplanko rengimo tvarkos aprašas.Visose projekte dalyvavusiose įstaigose ne tik pilotinėse klasėse (grupėse) kaupiamas Aplankas (forma susitarta kiekvienoje mokykloje, išlaikant 3 susitartas kryptis|). 1 kartą per mokslo metus įvyksta kiekvieno mokinio-mokytojo pokalbis, kurio metu aptariama individuali mokinio pažanga ir reflektuojama mokinio patirtis jos siekiant (Aplanko apžvalga).Klasės valandėlės suplanuotos tvarkaraščiuose, dalyje mokyklų vyksta visoms klasėms vienu metu.Mokytojai, kurie organizuoja trišalius pokalbius naudojasi rekomendacijomis dėl trišalių susitikimų/pokalbių vykdymo. Rekomendacijomis dalinasi Metodinių grupių būrelių susitikimuose. Trišaliai susitikimai/pokalbiai organizuojami 2 kartus per mokslo metus, dalyje mokyklų sudaromi rašytiniai susitarimai.Bent 1 kartą per mokslo metus grupių mokytojai susitinka su kiekvieno ugdytinio tėvais, susitikimuose Aplanko pagrindu aptariama mokinio daroma pažanga. Savivaldybėje organizuojami bendri renginiai, mokymai, bendros refleksijos, vyresnių mokinių praktinės veiklos jaunesniems. |
| 2. |  | **Mokinio lygmuo** | Stebima asmeninės kompetencijos ūgtis. |
| 2.1. | KaupiamasAplankas. | Aplankas padės mokiniams reflektuoti, analizuoti, planuoti, pristatyti savo pasiekimus, veiklą, didins atsakomybę. | Ne tik pilotinių klasių/grupių mokiniai/vaikai geba kaupti Aplanką (ikimokyklinės/priešmokyklinės grupės ugdytiniai ir 1–4 klasių mokiniai pradeda kaupti padedant mokytojams), kiekvienoje ugdymo pakopoje pagal 3 pagrindines kryptis:* Kas aš esu?
* Mano pasiekimai ir veiklos (akademiniai ir visi kiti pasiekimai bei socialinė pilietinė veikla, ateityje VIP).
* Mano siekiamybės.

Vienoje mokykloje sukurtas ir Vaiko individualios pažangos dienoraštis.Vienoje mokykloje naudojamas „Sėkmės kelio“ pasas.Vyresnėse (gimnazijos) klasėse akcentuojama:* Formalusis ugdymas.
* Neformalusis ugdymas.
* Socialinė-pilietinė veikla.
 |
| 2.2. | Sudaromos sąlygos mokinių refleksijai taikant įvairius refleksijos būdus:* Pamokose,
* klasės valandėlėse,
* renginių (nepamokinių renginių) metu.
 | Refleksijos būdų taikymas padeda mokiniams įgauti reikiamos reflektavimo patirties, suvokti, kad reflektuoti galima labai įvairiais būdais ir, kad tai -padedanti mokytis veikla. Ugdomas poreikis tai daryti nuolat, kuris ilgainiui įgalins besimokančiuosius tai daryti savarankiškai.Didės mokymosi motyvacija. Aplanko kaupimas nuo ikimokyklinio ugdymo, tęsiant aukštesnėje ugdymo programos pakopoje didina vaikų/mokinių įsitraukimą į ugdymosi procesą ir atsakomybę už mokymąsi.  | Nuolat raginant reflektuoti, pamažu skatina besimokančiuosius tai daryti savarankiškai, ieškoti naujų refleksijos būdų.Ne mažiau kaip 30 procentų mokinių pozityviai vertina pasirinktus refleksijos metodus. |
| 3. |  | **Savivaldybės lygmuo** |  |
| 3.1. | Sukurtas ir įgyvendinamas į besimokančiųjų mokymosi sėkmę orientuotas savivaldybės pokyčio projektas. | Profesinio kapitalo raiškos matavimo rezultatų analizė leido visų savivaldybės bendrojo ugdymo ir kiekvienos tyrime dalyvavusios mokyklos vadovams, pedagogams objektyviai įsivertinti situaciją, sudarė pagrindą priimti sprendimus, susietus su mokinių mokymosi pasiekimų gerinimu, didinant mokytojų profesionalumą.Į besimokančiųjų mokymosi sėkmę orientuota veikla padeda diegti tvarias, duomenimis grįstas vadybines praktikas, skatina susitarimus, pasitikėjimą, pagalbą, mokinių bei mokytojų lyderystę, pagalbą mokiniui. | Inicijuotas dalyvavimas profesinio kapitalo matavimo Kazlų Rūdos savivaldybėje tyrime.*Išvada:*tyrime dalyvavo 10 iš 12 savivaldybės švietimo įstaigų.Parengtas ir Savivaldybės švietimo įstaigų vadovų pasitarime pristatytas savivaldybės pokyčio projekto veiklos planas, pagal kurį mokyklos pasirengė veiklos planus 2018–2019 m.m..Parengtos ir Savivaldybės švietimo įstaigų vadovų pasitarime pristatytos Rekomendacijos Kazlų Rūdos savivaldybės švietimo įstaigų vaikų/mokinių kompetencijų vertinimo aplankui rengti, pagal kurias mokyklos pasirengė tvarkos aprašus, pradėjo kaupti Aplankus.Suderinti savivaldybės Metodinių būrelių veiklos planai, 7 iš 18būrelių planuose numatyta ne mažiau 1 refleksijai skirta veikla. Inicijuoti bendri seminarai/ mokymai kvalifikacijos tobulinimui, renginiai (kelių ar visų mokyklų bendruomenės nariams). |
| 3.2. | Savivaldybės lyderių sutelkimas žinojimui, bendrai veiklai ir tarpusavio pagalbai dėl mokinių mokymosi pažangos. | Vykdoma švietimo politika, kurioje akcentuojama: pagarba žmogui, profesijai, įgalinimas, vedantys į skaidrią bei aiškią atsakomybės ir atskaitomybės sistemą;pastangos pritraukti, puoselėti ir ugdyti lyderius visuose lygmenyse (klasėse, mokykloje, savivaldybėje). | Sukurta darbo grupė projekto „Lyderių laikas 3“ inicijuotų veiklų tęstinumui užtikrinti (2019 m.). |
| 3.3. | Priimti susitarimai. | Sudaryta projekto LL3 Kazlų Rūdos savivaldybės KK susitarė dėl susitikimų tikslo, dažnumo, tikslingumo, pradėtų veiklų tvarumui. | Inicijuota 10 renginių, 1 dienos mokymai ne švietimo darbuotojams ir 2 dienų mokymai ne savivaldybės bendruomenei – kiekvienoje projekte dalyvavusioje švietimo įstaigoje po 1 renginį ar mokymus.Savivaldybės KK susitiko ne mažiau kaip 1 kartą per mėnesį.Kiekvienoje švietimo įstaigoje, dalyvaujančioje projekto veiklose organizuojami ne mažiau 2 dvišaliai ir trišaliai susitikimai/pokalbiai.Konferencija – sėkmės istorijų pasidalijimui. |

**Kokios sukurtos naujos ugdymo, mokytojų profesinės bendradarbystės praktikos? Su kokiais iššūkiais/trikdžiais buvo susidurta ir kaip jie buvo įveikti?**

Susitikimus, posėdžius vienija bendra tema (dažnesni neformalūs susitikimai) – pokytis, lyderystė, refleksija, Aplanko kaupimas, pristatymas, pažanga.

Mokyklos pradeda jungti idėjas bendriems renginiams savivaldybėje;savivaldybės švietimo įstaigos pradėjo vienytis dėl kvalifikacijai skirtų mokymų/seminarų (aptariama Metodinėse grupėse, būreliuose su Švietimo skyriaus darbuotojais);sukurta nauja grupė Facebook paskyroje – informacijos, idėjų, sėkmės istorijų sklaidai; kaupiamas „Refleksijos bankas“ – reflektuojama (mokyklos bendruomenės nariai) įgyvendinus suplanuotus darbus, planuojant kitus, aptariamas poveikis mokinių asmeninei pažangai;

Sunkumai idėjas, veiklas įgyvendinant– pokyčių baimė, nepasiteisino visuotinis įsitraukimas į bendrą veiklą, pradžioje buvo sunkoka planuoti reguliarius susitikimus (laiko stoka). Stengtasi dažniau kalbėtis, aiškintis, dalintis gerąja patirtimi.

**Kaip stažuotės Lietuvoje ir užsienyje parėmė pokyčio projekto įgyvendinimą?**

Stažuočių metu dalyviai labiausiai domėjosi jiems aktualiais dalykais, t. y., kaip yra bendradarbiaujama tarp skirtingų institucijų (skirtingų tipų mokyklų, pagalbos mokytojams ir mokiniams įstaigų it kt.), kaip gaunamas grįžtamasis ryšys, kokie refleksijos būdai naudojami, kaip ugdoma mokinių asmeninė kompetencija. Gauta informacija apie kitose šalyse ar Lietuvos savivaldybėse sukauptą patirtį padėjo planuojant, tikslinant, koreguojant vykdomo savivaldybės pokyčio projekto veiklas bei organizuojant tikslingus mokymus savivaldybės švietimo bendruomenei. Pavyzdžiui:

stažuotės Šiaulių miesto mokyklose patirtis – bendradarbiavimas tarp mokyklų sprendžiant problemas, susijusias su vaiko individualios pažangos stebėjimu, fiksavimu, aptarimu su tėvais bei refleksija, klasių valandėlių organizavimu – padėjo tikslinti asmens kompetencijų vertinimo aplanko rengimą ir planuojant Trišalius pokalbius;

Ukmergės savivaldybėje buvo pristatyta tikslingo bendradarbiavimo tarp savivaldybės administracijos ir mokyklų patirtis, ypač didinant mokytojų profesijos prestižą ir siekiant sėkmingo mokinių mokymosi. Dukstynos pagrindinėje mokykloje pasitikslinome, į ką reikėtų atkreipti dėmesį ugdant asmeninę kompetenciją, pamatėme įsivertinimo, savianalizės, mokymosi refleksijos pavyzdžių, kurie kaupiami įsivertinimo aplankuose, Pašilės progimnazijoje buvo išbandyta refleksija IT priemonių pagalba;

įgyvendinant savivaldybės pokyčio projektą buvo atsižvelgta į Ignalinos rajono savivaldybės patirtį ugdant mokinių savivertę ir pasitikėjimą savimi. Savivaldybės mokyklose buvo aptariamas asmeninės pažangos stebėjimo apibendrinimas Abituriento dienoraštyje, Pasitikėjimo ugdymo programa Klasės valandėlių metu.

stažuotė Suomijoje ir Estijoje labiausiai sustiprino komandos narių pasiryžimą skatinti reguliarų bendradarbiavimą visais lygmenimis, ypač tarp mokyklų, ugdant asmeninę kompetenciją, t. y. refleksiją naudoti kaip savęs pažinimo, tikslų kėlimo bei siekimo ir patirties apmąstymo įrankį, siekiant sėkmingo mokinių ugdymo(si).

**Kaip buvo įtrauktos skirtingos tikslinės grupės/institucijos? Kokios teigiamos/ neigiamos patirtys?**

*Teigiamos patirtys:*

- 10savivaldybės mokyklų įsitraukėProfesinio kapitalo tyrimo metu, aptariant rezultatus, analizuojant švietimo situaciją Kazlų Rūdos savivaldybės švietimo įstaigose,per Mokyklų lyderystės iniciatyvų renginius, savivaldybės bendruomenei ir savivaldybės mokyklų bendradarbiavimo mokymų metu;

 - mokytojų įsitraukimas vyko lėtai, savivaldybės KK nariams (mokyklų atstovams) reguliariai kalbantis apie pokyčio, lyderystės svarbą, inicijuojant lūkesčių išsakymą, tariantis, neskubant, stengiantis neiššaukti didelio pasipriešinimo pokyčiams, nuolat siekiant laisvanoriško įsitraukimo.Dalis žmoniųįsitraukė vedami smalsumo,,,surizikavo“ pabandyti, pastebėjo profesinių diskusijų, refleksijų prasmę, pradėjo domėtis, mokyti(s), taikyti refleksijos būdus po įvairių veiklų. Savanoriškumo principu susidarę mokyklų kūrybinės komandosskatino veikti kartu, priimti bendrus susitarimus dėl veiklų inicijavimo, organizavimo,atsirado daugiau tikslingų, netradicinės formos renginių (seminarai, konferencijos, susitikimai su įdomiais žmonėmis – lyderiais ir pan.), o tai skatino bendradarbiavimą ir tarp visų savivaldybės mokytojų. Dalis savivaldybės pedagogų bendradarbiavo, dalinosi savo patirtimi dalyvaudami magistrantūros, neformaliojoje švietimo lyderystės programose, stažuotėse, padaugėjo neformalių pokalbių;

- mokiniaiįsitraukė kaupdami (arba padedami kaupti) ir pristatydami Vaiko/mokinio kompetencijų vertinimo aprašą (savo sėkmes, padarytą pažangą), dalyvaudamidvišaliuose/ trišaliuose pokalbiuose, diskusijose, renginiuose, klasių valandėlių metu;

 - tėvai – kviečiant į renginius, mokymus, trišalių pokalbių metu;

- savivaldybė – pasirašant projekto „Lyderių laikas 3“ bendradarbiavimo sutartį su Švietimo ir mokslo ministerijos Švietimo aprūpinimo centru,suburiant savivaldybės kūrybinę komandą, inicijuojant aktyvų švietimo įstaigų dalyvavimą profesinio kapitalo matavimo Kazlų Rūdos savivaldybėje tyrime, savivaldybės pokyčio projekto temos/tikslo numatymą, veiklos plano, rekomendacijų Vaiko/ mokinio kompetencijų vertinimo aplankui rengti parengimą, derinant savivaldybės Metodinių būrelių veiklos planus (30 proc. būrelių planuose numatyta ne mažiau 1 refleksijai skirta veikla)*,*kuruojant 10 renginių savivaldybės švietimo įstaigose, 1 dienos mokymus ne švietimo darbuotojams, 2 dienų mokymus ne savivaldybės bendruomenei, tarpininkaujant stažuočių Lietuvoje ir užsienyje organizavime.

*Neigiamos patirtys:*

 - pokyčių baimė, kartais sunkiai priimami nauji iššūkiai ir pokyčiai;

 - nepamatuoti lūkesčiai – nusivylimas;

 -mokyklose trūko lyderystės gebėjimų,tikėjimo, jog galima sulaukti konkrečių rezultatų, t. y. pamatyti dvišalių/trišalių pokalbių naudingumą siekiant vaikų/mokinių ugdymo(si) sėkmės.

**Kaip keitėsi kultūra, kokios kuriamos tradicijos, kokie yra kultūrinio pokyčio „įrodymai“ savivaldybės švietimo įstaigose?**

 Mokytojų subkultūrų tipai: vyraujantys „individualizmo“ ir „dirbtinio kolektyvo“ tipai juda link „bendradarbiavimo“ ir galbūt „judančios mozaikos“. Mokyklų kultūros tipas: nuo „plūduriuojančios/kovojančios“link„iniciatyvios“. Tai rodo mokyklų darbo organizavimas, susitelkimas bendroms veikloms(kaip pravesti dvišalius/trišalius pokalbius, refleksijos būdų tikslingas panaudojimas, įtraukti į mokyklos veiklą tėvus).

Projekto vizijoje numatytas mokyklų bendradarbiavimas vis labiau tampa kiekvienos jų kultūros dalimi:

*tarp mokyklų* atsirado tradicija suvienyti idėjas ir rengti bendrus mokymus, renginius;

*mokyklų viduje*atsirado naujos patirtys, skatinančios mokytojų bendradarbiavimą:

* vienoje mokykloje kiekvieną dieną pusės valandos „kavos“ pertrauka – mokytojams dienos emocijai sustiprinti, reflektuoti, pasidalintisėkmės istorijomis,
* teigiama, kad raginimasišsakyti nuomonę posėdžių metu, mažina pykį, padeda rasti kompromisą, susitarti dėl bendrų vertybių,
* vienoje mokykloje nuolat stengiamasi tobulinti pagrindinius susitarimus, reikalingus sėkmingai visos mokyklos bendruomenės veiklai („10 mokyklos susitarimų“),
* dalyje mokyklų pedagogų bendruomenės stiprinimui ir tvarumui išlaikyti dažnesnės kolektyvinės išvykos, seminarai visiems mokyklos mokytojams(atsižvelgus į susitartas mokytojų kvalifikacijos kėlimo kryptis mokslo metams),
* veiksmingas „greitasis“ informacijos perdavimo ir grįžtamojo ryšio gavimo būdas elektroninėje erdvėje (su gauta elektronine informacija kiekvienas mokytojas susipažįsta, išsako savo nuomonę, pateikia siūlymus, susitikusnumatomos rūpimo klausimo sprendimo gairės),
* visose mokyklose dažnėja refleksijos būdų panaudojimo pamokose ir po renginių, išvykų, edukacinių programų metu pasidalijimas;
* vienoje iš mokyklų teigiama, kad daugiau drąsos naujiems sprendimams, ieškojimams (nuspręsta, kad specialiųjų klasių mokiniai nuo 2018-09-01 bus ugdomi ne dalykinės sistemos principu, o klasės modelio principu, t.y. dauguma dalykų moko vienas, pagrindinis klasės mokytojas, kuris yra ir klasės vadovas);

*mokytojų-mokiniųbendradarbiavimą stiprina:*

* teminės klasių valandėlės,
* rankos paspaudimas tampa įpročiu (pradėtas prieš projektą, jo metu sustiprintas),
* mokiniai inicijuoja renginius ir teikia siūlymus mokytojams, noriai imasi savanoriškų veiklų, dalijasi lyderyste bei atsakomybe,
* mėgstamiausias mokinių veiklos refleksijos būdas – veiklos rezultatų vizualizacija mokyklos Facebook ar stendinėje informacijoje;

*įkurtas Mokyklos tėvų klubas (tėvų forumas Facebook paskyroje) padedantis spręsti:*

* vaikų/ mokinių saugumo gatvėje problemas,
* mokinių maitinimosi klausimus,
* ES finansuojamų projektų įgyvendinimą,
* dalyvaudami dvišaliuose/ trišaliuose pokalbiuose tampa aktyvesni ugdymo proceso dalyviai, atviresni ir dažniau įsitraukiantys į veiklas, siūlantys idėjas, pagalbą.

**Kaip vyko projekto rezultatų sklaida už kūrybinės komandos ribų, koks jos poveikis?**

*Su kitomis savivaldyb*ėmis – projekto „Lyderių laikas“tinklalapyje, Facebook paskyroje.

*Savivaldybėje* –visa LL3 projekte vykdoma veikla savivaldybėje patalpinta Kazlų Rūdos savivaldybės tinklalapyje <http://www.kazluruda.lt/>, diskutuota, dalintasi informacija, gerąja patirtimisavivaldybės KK grupėsFacebook paskyroje, savivaldybės Ikimokyklinio ir Pradinio ugdymo pedagogų metodinių būrelių posėdžiuose, bendruose renginiuose, mokymuose.

*Mokyklose* –Mokyklos, Mokytojų tarybų, Mokytojų metodinių grupių posėdžiuose, klasių vadovų pokalbiuose, mokyklųkūrybinių komandų susitikimuose,individualiuose pokalbiuose su mokytojais, reguliarūs ir tikslingi trumpi pasikalbėjimai kartą per savaitę pokyčio projektovykdymo tema,įsitraukiant į neformaliųjų studijų praktines veiklas – ,,Pamokos studija“planavimas, vykdymas, stebėjimas, aptarimas, tobulinimas.Mokyklų lyderystės iniciatyvų renginiuose, savivaldybės bendruomenei ir savivaldybės mokyklų bendradarbiavimo mokymų metu, mokyklų tinklalapiuose Facebook paskyrose. Tėvams (globėjams, rūpintojams) informacija pateikta susirinkimų, konsultacinių dienų, individualių susitikimų metu.

**ATASKAITOS E DALIS – POKYČIO PROJEKTO TVARUMO PLANAVIMAS**

**Kaip naujos ugdymo ir mokytojų profesinės bendradarbystės praktikos yra įtvirtintos savivaldybės, mokyklos, mokytojo veiklos lygmenimis?**

*Savivaldybės lygmeniu:*

* parengtos, Savivaldybės švietimo įstaigų vadovų pasitarime pristatytos ir sutartos naudoti 2019–2020 m. m. Rekomendacijos Kazlų Rūdos savivaldybės švietimo įstaigų vaikų/mokinių kompetencijų vertinimo aplankui rengti;
* iniciatyva suvienyti idėjas bendriems renginiams, mokymams,sutartoms kvalifikacijos kėlimo kryptims įgyvendinti, realizuojama numatant veiklas mokyklų, metodinių būrelių veiklos planuose.

*Mokyklos lygmeniu:*

* susitartas ir suderintas trišalių pokalbių laikas kiekvienoje mokykloje;
* tvarkaraščiuose numatytas klasės valandėlių laikas;
* parengtasVaiko/mokinio kompetencijų vertinimo aplanko (Kas aš esu? Mano pasiekimai ir veiklos – akademiniai ir visi kiti pasiekimai bei socialinė pilietinė veikla, ateityje VIP. Mano siekiamybės.) rengimo tvarkos aprašas(patvirtinta direktoriaus įsakymu), kuris bus naudojamas (prireikus koreguojamas) 10 savivaldybės mokyklų.
* Mokyklose kaupiamas refleksijos būdų bankas (popierinis ar elektroninis variantas), kuriuo gali naudotis kiekvienas mokyklos mokytojas.

*Mokytojo lygmeniu:*

* daugėja diskusijų – bendradarbiavimo ir dalijimosi patirtimi mokymų, renginių, metodinių grupių susitikimų metu, Mokytojų tarybos posėdžiuose;
* trišaliai/dvišaliai susitikimai/pokalbiai organizuojami 2 kartus per mokslo metus (priimtas susitarimas daryti kiekvienoje mokykloje, įtraukiama į veiklos planus;
* Aplanko pagrindu aptariama vaiko/mokinio daroma pažanga trišalių/dvišalių susitikimų/pokalbių metu. Aplanką vaikas gali neštis į kitą mokyklą, visos mokyklos tai žino).

**Kaip bus laiduojamas šių veiklų tęstinumas: kokie numatyti institucionalizavimo žingsniai?**

* Sukurta ir mero potvarkiu patvirtinta darbo grupė projekto „Lyderių laikas 3“ inicijuotų veiklų tęstinumui užtikrinti;
* pradėtų veiklų tęstinumas, rezultatai aptariami mokyklų vadovų pasitarime (2 kartus per metus);
* aptarti 2018 m. Mokyklų įsivertinimo ir pažangos anketų rezultatai, į kuriuos atsižvelgus planuojama 2019–2020 mokslo metų veikla;
* projekto metu pradėtos veiklos, jų koregavimas įtrauktas į švietimo įstaigų strateginius, ugdymo planus, tai atsispindi ir mokyklų vadovų metinėse užduotyse (2019 m.).

**Koks savivaldybės švietimo padalinio darbo grupės / kūrybinės komandos vaidmuo siekiant pokyčio projekto rezultatų tvarumo?**

Savivaldybės mero potvarkiu savivaldybės KK įteisinta kaipdarbo grupė projekto „Lyderių laikas 3“ inicijuotų veiklų tęstinumui užtikrinti, ji ir toliau inicijuos informacijos apie vykdomas veiklas sklaidą, veiklų koordinavimą, reikalingų mokymų paiešką, refleksiją, pokyčio institucionalizavimą.

**Kokios reikės tolesnės pagalbos iš projekto Lyderių laikas 3 kūrybinei komandai/savivaldybei?**

* Susitikimai su konsultantais, savivaldybės kuratoriumi 2 kartus per metus (susipažinimas su savivaldybėje tęsiama pokyčio projekto metu pradėta ir tęsiama veika – konsultacijos, mokymai, tyrimo išvadų ir jų analizės pristatymai).
* Bendradarbiavimo renginiai, konferencijos 2 kartus per metus: 1 – susitinka tik kelios savivaldybės (turinčios bendras temas), 1 – Lietuvos mastu.
* Mokymai, seminarai, skatinantys lyderystę, asmenybės pokyčius – keisti vidinę motyvaciją – pagal supratimą, pagal poreikį, pagal atsakomybę.
* Stažuotės Lietuvos ir užsienio mokyklose.
* Galimybė formalių ir neformalių studijų programoms.

Kazlų Rūdos savivaldybės kūrybinės komandos vardu Loreta Matusevičienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_